S-4247/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 4. júlí 2023, á hendur G-x-x S. G. T-kvk-þgf S-x-x, kt. [...], [...], Reykjavík, I.

Fyrir umferðarlagabrot með því að hafa, föstudaginn 24. febrúar 2023, ekið bifreiðinni [...] óhæf til að stjórna henni örugglega vegna áhrifa slævandi lyfja (í blóðsýni mældist demoxepam 340 ng/ml, desmetýlklórdíazepoxíð 330 ng/ml, flúoxetín 35 ng/ml, klórdíazepoxíð 550 ng/ml, nordíazepam 115 ng/ml og norflúoxetín 80 ng/ml) um [...]í Reykjavík, þar sem lögregla hafði afskipti af ákærðu.

Telst háttsemi þessi varða við 1., sbr. 2. mgr. 48. gr., sbr. 1. mgr. 95. gr. umferðarlaga nr. 77/2019.

II.

Fyrir umferðarlagabrot með því að hafa, sunnudaginn 2. apríl 2023, ekið bifreiðinni [...] óhæf til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist kókaín 540 ng/ml, alprazólam 4,3 ng/ml, demoxepam 420 ng/ml, desmetýlklórdíazepoxíð 330 ng/ml, klórdíazepoxíð 620 ng/ml og nordíazepam 140 ng/ml) um Lækjargötu við Strandgötu í Hafnarfirði, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr. og 1., sbr. 2. mgr. 50. gr., sbr. 1. mgr.95. gr. umferðarlaga nr. 77/2019.

III.

Fyrir umferðarlagabrot með því að hafa, fimmtudaginn 13. apríl 2023, ekið bifreiðinni [...] óhæf til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 20 ng/ml, MDMA 20 ng/ml, metamfetamín 35 ng/ml, klónazepam 15 ng/ml, klórdíazepoxíð 260 ng/ml og nordíazepam 42 ng/ml) um Vínlandsleið í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 2 7. júní 2023, á ákærða nokkurn sakaferil að baki. Með dómi Héraðsdóms Reykjaness [...] 2012 var ákærðu gert að sæta fangelsi í 2 ár og 2 mánuði meðal anna rs fyrir akstur undir áhrifum ávana- og fíkniefna. Þá gekkst ákærða undir viðurlaga ákvörðun Héraðsdóms Reykjavíkur 9. september 2015 meðal annars fyrir akstur undir áhrifum ávana- og fíkniefna, og var henni gert að greiða 1.000.000 króna sekt og var einnig svipt ökuréttindum í 5 ár. Ákærða gekkst aftur undir viðurlaga ákvörðun Héraðsdóms Reykjavíkur 5. febrúar 2016 meðal anna rs vegna aksturs undir áhrifum ávana- og fíkniefna og var gert að greiða 600.000 króna sekten sú ákvörðun var hegningarauki. Þá var ákærðu gert að sæta fangelsi með dómi Hæstaréttar [...] 2017 meðal anna rs fyrir akstur undir áhrifum ávana- og fíkniefna og var sá dómur hegningarauki. Að öðru leyti hefur sakaferill ákærðu ekki áhrif við ákvörðun refsingar. Við ákvörðun refsingar í máli þessu verður því við það miðað að ákærða hafi nú í þriðja skipti, innan ítrekunartíma í skilningi 71. gr. almennra hegningarlaga nr. 19/1940, gerst sek um akstur undir áhrifum ávana- og fíkniefna.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin 45 daga fangelsi.

Með vísan til lagaákvæða í ákæru er ákærða svipt ökurétti ævilangt frá birtingu dómsins að telja.

Ákærða greiði 570.974 krónur í sakarkostnað.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi.

B-kvk-nf K-kvk-nf aðstoðarmaður dómara kveður upp dóm þennan.

DÓMSORÐ:

Ákærða, G-x-x S. G. T-kvk-ef S-x-x, sæti fangelsi í 45 daga.

Ákærða, G-kvk-nf S. G. T-kvk-ef S-x-x, er svipt ökurétti ævilangt frá birtingu dómsins að telja.

Ákærða greiði 570.974 krónur í sakarkostnað.

B-kvk-nf K-kvk-nf